《水龙吟 其五 寿尹梅津》
宋代·吴文英

望春楼外沧波，旧年照眼青铜镜。炼成宝月，飞来天上，银河流镜。

绀玉钩帘处，横犀尘、天香分鼎。记殷云殿锁，裁花剪露，曲江畔、春风劲。

槐省。红尘昼静，午朝回、吟生晚兴。春霖绣笔，莺边清晓，金狨旋整。

阆苑芝仙貌，生绡对、绿窗深景。弄琼英数点，宫梅信早，占年光永。

作者简介：吴文英（约1200～1260），字君特，号梦窗，晚年又号觉翁，四明（今浙江宁波）人。原出翁姓，后出嗣吴氏。与贾似道友善。有《梦窗词集》一部，存词三百四十余首，分四卷本与一卷本。其词作数量丰沃，风格雅致，多酬答、伤时与忆悼之作，号“词中李商隐”。而后世品评却甚有争论。